**VABILO otvoritev prvega demonstracijskega centra
Pametna tovarna v Sloveniji**

Slovenija si utrjuje pot na svetovnih trgih, a večji gospodarski preboj je mogoč le s sodobnim pristopom, ki temelji na digitalizaciji proizvodnih procesov. Podjetja z vpeljavo novih poslovnih modelov in tehnologij Industrije 4.0 ter konceptov pametne tovarne dosegajo učinkovite, inteligentne, fleksibilne, agilne ter avtonomne delovne procese in tako povečajo konkurenčnost na trgu ter gradijo zaupanja vredno poslovno okolje.

Na **Fakulteti za strojništvo Univerze v Ljubljani** smo v **Laboratoriju za strego, montažo in pnevmatiko – LASIM ob finančni podpori koncerna Kolektor** **zgradili demonstracijski center Pametna tovarna, ki je edinstven v Sloveniji.** Tako želimo prikazati inovativne uporabe in vpeljave tehnologij Industrije 4.0 in koncepta pametne tovarne v realno industrijsko okolje.

**Vljudno vas vabimo na slavnostno otvoritev prvega demonstracijskega centra Pametna tovarna v Sloveniji, ki bo**

**v torek, 4. junija 2019, ob 12. uri na Fakulteti za strojništvo UL**

(Leskovarjeva soba, 1. nadstropje).

**Vaša udeležba na dogodku bi nam resnično veliko pomenila in v pričakovanju potrditve na** **andreja.cigale@fs.uni-lj.si** **vas lepo pozdravljava.**

S spoštovanjem,

Prof. dr. Niko Herakovič Prof. dr. Mitjan Kalin Vodja Laboratorija LASIM Dekan Fakultete za strojništvo

**OTVORITEV
DEMONSTRACIJSKEGA CENTRA PAMETNA TOVARNA**4. junij 2019 na Fakulteti za strojništvo Univerze v Ljubljani

**Program slavnostne otvoritve**

**12.00-12.30 Uvodni nagovori**

Leskovarjeva soba

* **prof. dr. Niko Herakovič**,idejni vodja demonstracijskega centra ter vodja Laboratorija za strego, montažo in pnevmatiko na Fakulteti za strojništvo Univerze v Ljubljani
* **prof. dr. Mitjan Kalin**, dekan Fakultete za strojništvo Univerze v Ljubljani
* **prof. dr. Tanja Dmitrović**, prorektorica Univerze v Ljubljani
* **Valter Leban**, član uprave koncerna Kolektor
* **dr. Peter Wostner**, vodja Sektorja za koordinacijo pametne specializacije, SVRK

**12.30–13.30 Predavanja**

* **12.30 prof. dr. Niko Herakovič**, **Hugo Zupan, dr. Miha Pipan,**  Laboratorija za strego, montažo in pnevmatiko - LASIM

 ***Namen, koncept in tehnologije pametne tovarne v demo centru***

* **13.00 dr. Marko Thaler**, Kolektor Digital ***Poganjamo prihodnost pametnih tovarn***

Laboratorij LASIM
 **13.30 – Slavnostna otvoritev s prerezom traku

13.45 – Zaključek in druženje ob prigrizku**